paragraph_text: Mandat postojećeg saziva trebao je isteći godinu dana kasnije, odnosno 1996., međutim vladajuća Hrvatska demokratska zajednica i predsjednik Tuđman nastojali su maksimalno iskoristiti nacionalnu euforiju nakon Operacije Oluje i hrvatske vojne uspjehe u susjednoj Bosni i Hercegovini. Zastupnički dom je raspušten, ali je prije toga donio novi izborni zakon koji je izmijenio izborni sustav kako bi dodatno poboljšao rezultat vladajuće stranke.